CELEX: 32015D0435
Language: et
Date: 2014-12-17 00:00:00
Title: Euroopa Parlamendi ja nõukogu otsus (EL) 2015/435, 17. detsember 2014 , ettenägemata kulude varu kasutusele võtmise kohta

17.3.2015   
            
            
               ET
            
            
               Euroopa Liidu Teataja
            
            
               L 72/4
            
         EUROOPA PARLAMENDI JA NÕUKOGU OTSUS (EL) 2015/435,
   17. detsember 2014,
   ettenägemata kulude varu kasutusele võtmise kohta
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse 2. detsembri 2013. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta, (1) eriti selle punkti 14,
   võttes arvesse Euroopa Komisjoni ettepanekut,
   ning arvestades järgmist:
   
               (1)
            
            
               Nõukogu määruse (EL, Euratom) nr 1311/2013 (2) artikliga 13 on kehtestatud ettenägemata kulude varu, mille suurus on kuni 0,03 % liidu kogurahvatulust.
            
         
               (2)
            
            
               Vastavalt kõnealuse määruse artiklile 6 on komisjon arvutanud ettenägemata kulude varu absoluutsumma aastaks 2014 (3).
            
         
               (3)
            
            
               Olles uurinud kõiki muid rahalisi võimalusi, et reageerida ettenägematule olukorrale, mis on tekkinud pärast 2014. aastaks mitmeaastase finantsraamistiku maksete ülemmäära kehtestamist 2013. aasta veebruaris, näib vajalik võtta kasutusele ettenägemata kulude varu, et täiendada Euroopa Liidu 2014. aasta üldeelarves ette nähtud maksete assigneeringuid, ületades maksete ülemmäära.
            
         
               (4)
            
            
               Ettenägemata kulude varu kasutusele võtmiseks tuleks lisada maksete assigneeringutele 350 miljonit eurot, kuni jõutakse kokkuleppele muude erivahendite maksete osas.
            
         
               (5)
            
            
               Võttes arvesse käesoleval aastal tekkinud väga erilist olukorda, on täidetud määruse (EL, Euratom) nr 1311/2013 artikli 13 lõikes 1 sätestatud viimase võimalusena kasutamise tingimus.
            
         
               (6)
            
            
               Et tagada kooskõla määruse (EL, Euratom) nr 1311/2013 artikli 13 lõikega 3, peaks komisjon esitama ettepaneku asjaomase summa tasaarvestuseks mitmeaastase finantsraamistiku maksete ülemmääradega ühel või mitmel järgmisel eelarveaastal, võttes nõuetekohaselt arvesse kokkulepet muude erivahendite maksete kohta, ning piiramata komisjoni institutsioonilisi õigusi,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu 2014. aasta üldeelarve raames võetakse kasutusele ettenägematute kulude varu, millest eraldatakse 3 168 233 715 eurot mitmeaastases finantsraamistikus sätestatud maksete ülemmäärasid ületavate maksete assigneeringutena.
   Artikkel 2
   Maksete ülemmäära varudega tasaarvestatakse 2 818 233 715 euro suurune summa kolmes osas järgmistel aastatel:
   
               a)
            
            
               2018: 939 411 200 eurot
            
         
               b)
            
            
               2019: 939 411 200 eurot
            
         
               c)
            
            
               2020: 939 411 315 eurot
            
         Komisjoni kutsutakse üles esitama aegsasti ettepanek ülejäänud 350 miljoni euro kohta.
   Artikkel 3
   Käesolev otsus avaldatakse Euroopa Liidu Teatajas.
   
      Strasbourg, 17. detsember 2014
      
         
            Euroopa Parlamendi nimel
         
         
            president
         
         M. SCHULZ
      
      
         
            Nõukogu nimel
         
         
            eesistuja
         
         B. DELLA VEDOVA
      
   
   
      (1)  ELT C 373, 20.12.2013, lk 1.
   
      (2)  Nõukogu 2. detsembri 2013. aasta määrus (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 347, 20.12.2013, lk 884).
   
      (3)  Komisjoni 20. detsembri 2013. aasta teatis nõukogule ja Euroopa Parlamendile „Finantsraamistiku tehniline kohandamine 2014. aastaks vastavalt kogurahvatulu muutustele” (COM(2013) 928).